NaiveNeuron/SloPal huggingface dataset:
B. Bugár, podpredseda NR SR: (2004-07-06):
(Hlasovanie.) Prítomných 118 poslancov, za 83, proti 16, hlasovania sa zdržali 18,  nehlasoval 1. Konštatujem, že aj tento procedurálny návrh bol schválený. Takže tým pádom vyhlasujem teraz prestávku do 19.00 hodiny, potom budeme pokračovať. Vážené panie poslankyne, vážení poslanci, pán predseda pozýva predsedov poslaneckých klubov do tej zasadačky, kde vždy rokuje poslanecké grémium aj z toho dôvodu, že treba podať jednotlivé návrhy. Takže, nech sa páči, bude porada predsedov poslaneckých klubov. (Prestávka.) (Po prestávke.)
Pellegrini, Peter, predseda NR SR (2015-04-23):
S reakciou na vaše vystúpenie štyria páni poslanci. Pán Kollár, to je procedurálny alebo faktické? Najprv zbehnem faktické a potom budete môcť mať procedurálny návrh. Pani poslankyňa Gabániová, nech sa páči.
Laurenčík, Milan, podpredseda NR SR (2020-04-01):
Ďakujem. Pani poslankyňa Kozelová, vy ste sa prihlásila neskoro s faktickou poznámkou. Musíte sa prihlásiť počas toho, ako rečník vystupuje. Pán Kamenický, chcete reagovať?
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 128, za 121, proti nikto, zdržali sa 4, nehlasovali 3. Konštatujem, že sme v treťom čítaní. Otváram rozpravu v rámci tretieho čítania . Pýtam sa, či sa niekto hlási do rozpravy. Nikto. Ďakujem. Pán spravodajca, prosím, uveďte návrh hlasovania o návrhu ako celku.
Paška, Pavol, predseda NR SR (2012-09-20):
(Hlasovanie.) 142 prítomných, 63 za, 20 proti, 59 sa zdržalo. Návrh sme neschválili.
Baránik, Alojz, poslanec NR SR (2017-02-10):
Ďakujem pekne. Podobne ako kolega Dostál som pôvodne nemal pôvodne úmysel v tejto rozprave vystupovať, pretože nie som celkom odborník na túto problematiku okrem toho, že som užívateľom ciest teda, to je pravda občas, ale zaujala ma tá myšlienka v tom, že ak by sme akceptovali tú základnú tézu týchto návrhov, tak potom znie otázka tak, že ako v systéme štátnom, ktorý my tu zažívame, kedy v podstate neexistuje právny štát a kedy v podstate sa nijako nereguluje to, ako sa rozkrádajú verejné prostriedky. Verejné prostriedky sa rozkrádajú v podstate, ako chcú, ako si to kto vybaví, že by ma zaujímalo, že do akej miery je premyslené v súvislosti s týmito návrhmi to, ako sa bude riešiť rozkrádanie verejných prostriedkov alebo ako by sa riešilo rozkrádanie verejných prostriedkov v situácii, kedy by sa tieto návrhy naplnili. Je podľa mňa toto na zváženie, hoci by sa zdalo, že je to podružné, pretože akokoľvek to vezmeme, tak my sa tu, niektorí z nás, snažíme všetci o dosiahnutie zvýšenia aspoň zdania právneho štátu za určitých podmienok. Ak sa tieto zmenia aj... (Prerušenie vystúpenia časomerom.)
Laššáková, Jana, podpredsedníčka NR SR (2014-07-03):
Ďalej do rozpravy je prihlásený pán poslanec Simon, ktorého tu nevidím. Stráca poradie. Pani poslankyňa Mezenská, nech sa páči.
Cigániková, Jana, poslankyňa NR SR (2020-02-20):
Boris, často počúvame také šumy a aj sa ťa mnohí redaktori na to pýtajú, že či po voľbách by si išiel so SMER-om. Ja chcem za seba povedať, ja si naozaj myslím, verila som ti aj pred týmto vystúpením, že toto v pláne nemáš a že to naozaj hovoríš z presvedčenia, bolo to vidieť. Do bodky si mal pravdu, čo sa týka SMER-u a toho, akí sú to lumpi. Však to si videl, aj, aj toť hovorca SMER-u nemal na to v podstate čo povedať, takže sa vzdal. Chcem ti len vysvetliť náš postoj, aby sme nevyzerali ako nejakí odľudia preto, lebo nepodporíme túto korupciu. Vieš, napríklad z mojej strany nejde o to, že len korupcia a že na poslednú chvíľu a aké je to svinstvo. Ale ja som ti to čítala a budem o tom ešte čítať, aké dlhy má Slovenská republika a koľko veľa peňazí nemáme, a zároveň napríklad to, že iba 24 % inovatívnych onkologických liekov sa prepláca, pričom v Českej republike 90 %. A vieš, my keď teda toto podporíme napriek tomu, že nie sú na to peniaze v rozpočte, napriek tomu, že skutočný deficit, ty to dobre vieš, je oveľa väčší ako 0,5 %, že tam v zdravotníctve nie sú vykryté veci za mi..., za vyše miliardu, to všetko, tomu budeme čeliť budúci rok. Vieš, nám sa môže veľmi ľahko stať, že nám budú zomierať ľudia. Ja ťa teraz nechcem odhovárať, ale, alebo niečo ti vyčítať, rozumiem tvojmu postoju, ale, prosím, skús pochopiť aj ty napríklad mňa, že pre mňa je naozaj to zachraňovanie životov v tomto momente dôležité. A my nemáme peniaze aj na to, aj na to, lebo ten SMER tu dokatoval to po tých 12 rokoch. My potrebujeme zachrániť životy ľudí. Nám zomierajú zbytočne ľudia. A ja viem, že tí dôchodcovia majú strašnú situáciu. Viem to. Ale aspoň žijú, ale kdežto naozaj nám, nám 11-tisíc ľudí zomrie ročne úplne zbytočne alebo preto, že nemáme starostlivosť na, na nejakej štandardnej úrovni Európskej únie. A opakujem, to, tie onkologické lieky to sú najvážnejšie diagnózy. To ma veľmi prekvapilo, 24 % ľudí, to znamená, celý zvyšok nedostane lieky.
P. Hrušovský, podpredseda NR SR: (2001-09-12):
Pani poslankyňa, pani profesorka, máte slovo.
Žiga, Peter, podpredseda NR SR (2023-12-15):
Na vaše vystúpenie evidujem dvanásť poslancov s faktickou poznámkou. Ako prvý Igor Matovič.
Danko, Andrej, predseda NR SR (2018-11-27):
Ďakujem. Na vystúpenie pána poslanca jedna faktická. Uzatváram možnosť prihlásenia. Poslanec Bernaťák.
Kollár, Boris, predseda NR SR (2022-02-03):
Vážené kolegyne, vážení kolegovia, budeme pokračovať. S procedurálnym návrhom vystúpi pani poslankyňa Vaľová. Nech sa páči, pani poslankyňa, máte slovo.
Šeliga, Juraj, podpredseda NR SR (2020-12-04):
Ďakujem pekne. Keďže je 14.02, prerušujem rokovanie Národnej rady do utorka rána. Prajem vám všetkým pekný víkend. (Prerušenie rokovania o 14.02 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 51
Mihál, Jozef, poslanec NR SR (2017-03-22):
Ja chcem podporiť argumenty pani kolegyne poslankyne, pretože naozaj je to tak. Keď sa matka vráti skôr do zamestnania a povedzme čerpá príspevok na starostlivosť o dieťa, tak štát ušetrí rodičovský príspevok. Síce vyplatí príspevok na starostlivosť o dieťa, ale ten je z troch štvrtín financovaný zo zdrojov Európskej únie, len z jednej štvrtiny z prostriedkov samotného štátneho rozpočtu. No ale potom vtip je vlastne v tom, že štát za už pracujúcu matku neplatí napríklad dôchodkové poistenie. To môže byť chápané ako určitá ďalšia úspora na strane štátu. Neplatí zdravotné poistenie, to je ďalšia úspora na strane štátneho rozpočtu. A naopak, tá pracujúca matka začína zo svojho príjmu platiť dane, platiť odvody. No nechcite odo mňa presný výpočet, ale sú to rádovo stovky eur rozdielu medzi pracujúcou a nepracujúcou matkou. Takže je veľmi veľa pravdy na tom, čo povedala pani poslankyňa Krištúfková a ja ju v tomto podporujem.
Marcinková, Vladimíra, poslankyňa NR SR (2022-03-23):
Ďakujem pekne. Pán Taraba, vy sa snažíte dezinterpretovať ľudské práva, na ktorých sme sa ako medzinárodné spoločenstvo zhodli po druhej svetovej vojne, kedy boli hrubo porušované, a asi ušla vašej pozornosti moja zmienka o tom, že práve ľudské práva by nemali byť niečo, kde tú diskusiu budeme politizovať, ale mali by sme mať v sebe ako zákonodarcovia toľko úcty a poviem, že aj znalosti, aby sme vedeli, že stoja nad tými základnými zákonmi a mali by sme ich dodržiavať. Čiže toľko k vašej poznámke. Ja nemám vysoko len osobu pani, pani ombudsmanky. Ja mám veľmi vysoko jej prácu, výsledky a nielen jej, ale celého jej tímu. O tom som hovorila.
Svoboda, Zdenko, poslanec NR SR (2024-04-24):
Ďakujem za slovo, pán predsedajúci. Pán poslanec, tiež ako tá myšlienka, idea je fajn aj z pohľadu podnikateľských subjektov, určite by to uvítali, avšak neuviedol si, že aj na výbore bolo uvedené zo strany štátnej tajomníčky, aké sú sadzby, čo sa týka okolitých krajín alebo v jednotlivých krajinách Európskej únie, kde my tu sadzbu máme nastavenú nejako, ale ostatné krajiny sú do značnej miery pod touto sadzbou. A teraz vlastne v priebehu roka, keď vieme, ako si uviedol, aj verejné financie, aj výška deficitu aká je, pristúpiť k takémuto prijatiu zákona by asi nebolo optimálne a pán minister by sa asi nepotešil, kebyže mu urobíme takýto škrt cez rozpočet. Takže možnože v nejakých lepších ekonomických časoch fajn, ale teraz asi nie. Ďakujem.
Grendel, Gábor, podpredseda NR SR (2023-02-02):
S faktickou poznámkou pán poslanec Eduard Kočiš.
A. Belousovová, podpredsedníčka NR SR: (2007-11-29):
Ďalšiu otázku položil pán poslanec Pál Csáky ministrovi školstva Slovenskej republiky a podpredsedovi vlády Slovenskej republiky pánovi Jánovi Mikolajovi. Je prítomný pán poslanec Csáky? Nie je. Takže budeme pokračovať ďalšou otázkou, ktorú položila pani poslankyňa Jarmila Tkáčová, ktorá je prítomná. Otázku položila ministrovi vnútra Slovenskej republiky a podpredsedovi vlády Slovenskej republiky pánovi Robertovi Kaliňákovi. Otázka znie: „Pán minister, udalosti a konanie polície z posledných dní a týždňov naznačujú nárast agresivity v tejto mocenskej zložke. Aké opatrenia prijmete, aby tento trend nepokračoval?“ Nech sa páči, pán minister, odpovedajte. Vyhlasujem 5-minútovú prestávku. Stopnite zariadenie. (Prestávka pre neprítomnosť ministra vnútra SR.) (Po prestávke.)
Kollár, Boris, predseda NR SR (2021-06-24):
S ďalšou faktickou poznámkou vystúpi pán poslanec Čepček.
Hrnčiar, Andrej, podpredseda NR SR (2020-02-20):
Pán poslanec Budaj. (Prihlásila sa pani poslankyňa Vaľová) Aha, nech sa páči, pani poslankyňa Vaľová.
P. Frešo, poslanec: (2008-10-21):
Celý problém tejto demografickej krízy je v tom, že ten prvý pilier naozaj nie je možné udržať, nie je normálne, aby naše deti mali trojnásobné odvody. Nie je normálne, aby potom v takej krajine mohli fungovať. A je to veľmi dobrý termín, že tie peniaze sú prejedané, lebo tá okamžitá spotreba je zrejmá. Nikto to nevyvrátil, že to bude spotrebované v nasledujúcom rozpočte. Ale zakladáme tým zároveň aj jednu veľkú krízu pre budúcnosť, a to je kríza súčasnej činnej generácie, ktorej sa budú musieť na dôchodky skladať naši potomkovia a oni vlastne nebudú mať reálne nič v rukách. Nebudú mať nič nasporené. Budú mať len neurčitý prísľub tejto vlády, ktorá o 20, 30 rokov, samozrejme, nebude pri moci a podobne, ako to bolo v histórii, keď došlo ku krachu centrálneho plánovaného hospodárstva, nebudú mať na koho sa obrátiť  o tom, aby mali normálne dôchodky. Ďakujem pekne.
Laurenčík, Milan, podpredseda NR SR (2020-06-09):
Ďakujem. Na vaše vystúpenie evidujem jedenásť faktických poznámok. Pán poslanec Tomáš Taraba.
P. Hrušovský, predseda NR SR: (2005-07-01):
(Hlasovanie.) 127 prítomných, 76 za, 28 proti, 22 sa zdržalo, 1 nehlasoval. Návrh uznesenia sme schválili. Prosím teraz pána poslanca Nagya, aby z poverenia výboru pre ľudské práva, národnosti a postavenie žien predložil návrh uznesenia k správe o stave ochrany osobných údajov . Nech sa páči.
Danko, Andrej, predseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 131 poslancov, za 13, proti 55, zdržalo sa 49, nehlasovali 14. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o bode 78 programu. Je to prvé čítanie o návrhu poslancov Kotlebu, Schlosára, Beluského, Uhríka a Mazureka na vydanie ústavného zákona, ktorým sa mení ústava, tlač 1374. Dávam slovo Jánovi Maroszovi, aby hlasovanie uviedol. Aj ďalšie hlasovanie ste vy, pán poslanec, pokojne ostaňte pri pulte. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Milana Uhríka a Milana Mazureka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1374.)
Blanár, Juraj, podpredseda NR SR (2022-12-07):
Päť faktických poznámok na vaše vystúpenie. Ako prvý pán poslanec Pročko.
Pleštinská, Zita, poslankyňa NR SR (2020-09-29):
Ďakujem, pán predsedajúci. Milan, milý kolega Kuriak, ďakujem ti za tvoj emočný príspevok v tejto rozprave. Počaté dieťa nie je obyčajným embryom, je novým človekom, každé dieťa je boží dar. Je to tajomstvo, ktoré je niekedy ľudským rozumom nepochopiteľné. Veľmi sa teším z mojich dvoch detí a piatich vnúčat. Ak dieťa rodičia naozaj nemôžu prijať, po narodení majú možnosť dať ho na adopciu, ísť na utajený pôrod alebo ho dať do pestúnskej starostlivosti. Zázrak života klíči v matke, preto je našou povinnosťou poskytnúť mu právo na život. Hovoríme, že dnes sú rodiny, ktoré sa rozhodnú mať dieťa, v ťažkej situácii. Potom matky, ktoré dali v minulosti život aj desiatim deťom, boli hrdinky, ich podmienky boli oveľa náročnejšie, keď okrem toho, že vychovali veľa skvelých a úspešných detí, museli pracovať na poli a starať sa o živobytie svojej rodiny. Napriek tomu boli rodiny šťastnejšie a deti žili slobodnejšie a radostnejšie.
Hrnčiar, Andrej, podpredseda NR SR (2016-04-27):
S reakciami na faktické poznámky pán poslanec Číž.
K. Sárközy, poslankyňa: (2007-10-30):
A chcela by som reagovať na to, čo ste povedali, citovali, pán poslanec, že musia slúžiť nekvalifikovaní lekári. No, to by som dala na pravú mieru. Nekvalifikovaný lekár nie je, môže byť lekár, ktorý nemá danú atestáciu, ale pojem nekvalifikovaný lekár by som bola nerada, keby sme používali. A k tej druhej veci, čo ste hovorili, o tých pozostalostných dôchodkoch. Ja som to včera vo svojom vystúpení spomenula. V každom prípade celý náš klub podporuje pozmeňujúci návrh, ktorý ste pred chvíľou čítali a bola by som rada, keby poslanci vládnej koalície za tento pozmeňujúci návrh hlasovali, aj keď títo ľudia neparticipovali na tvorbe zisku, ale myslím si, že sú to práve títo ľudia, jednak vdovy, vdovci, siroty a tí, ktorí poberajú tzv. sociálny dôchodok, ktorý je ako jediný zdroj príjmu, aby z tých vianočných dôchodkov dostali aj oni, pretože to je tá najzraniteľnejšia skupina. Keď máte iný názor na to, tak to vysvetlite, čo to znamená, že neparticipovali na týchto príjmoch. Pán poslanec Lipšic to pred chvíľou pekne vysvetlil. Ďakujem pekne.
Grendel, Gábor, podpredseda NR SR (2020-09-29):
Pán poslanec Šefčík, s reakciou na faktickú poznámku.
Kašper, Igor, poslanec NR SR (2020-11-26):
Ďakujem pekne za slovo. Chcem reagovať na kolegu Takáča a na sociálne balíčky, ktoré sme teda vraj zrušili. Je to, samozrejme, klamstvo a povedzme si to, ako to naozaj je. Spomínali sa najskôr 13. dôchodky. Vy ste veľmi zabudli na to, že vy ste ich akosi záhadne zabudli dať do rozpočtu na tento rok, a to je presne to isté, ako keby som ja prišiel za vami, daroval vám poukážku na takéto krásne autíčko a vy prídete do predajne, tam vám povedia, áno, máte ho tu rezervované, ale zabudli ste ho zaplatiť. Čiže takisto to bolo s vašimi 13. dôchodkami. Nehovoriac o tom, že vy ste na to minulý rok vyčlenili 150 mil. a my v tejto kríze viac ako 300 mil. Tak sa pýtam, kto je tu viac sociálny. Za ďalšie. Pracujúci rodičia budú mať reálne vyšší príjem, pretože sa tieto nahradia vyšším daňovým bonusom, a vy to veľmi dobre viete. A tak ako som spomínal, deti v hmotnej núdzi tie obedy zadarmo budú mať. A tretí balíček, vládne, tretí balíček – vlaky zadarmo ostávajú. Tak sa pýtam, kto je tu viac teda sociálnejší, aký je teda výsledok. Táto vláda je oveľa viac sociálnejšia ako tá vaša napriek tomu, že ste mali na to oveľa viac prostriedkov ako my. Ďakujem pekne.
Pellegrini, Peter, podpredseda NR SR (2020-07-07):
Ďakujem pekne. Pán europoslanec Hajšel, nech sa páči.
Kollár, Boris, predseda NR SR (2020-04-01):
Chce sa vyjadriť k rozprave spravodajca? Nech sa páči, máte slovo.
Laššáková, Jana, podpredsedníčka NR SR (2013-12-05):
Ďakujem pekne, pán minister, a zostaňte pri rečníckom pulte, lebo tretiu otázku vám položila podpredsedníčka Národnej rady Erika Jurinová. Otázka síce smeruje na ministra hospodárstva Tomáša Malatinského, ale zastupuje ho pán minister Počiatek a otázka znie: „Ruská spoločnosť ROSATOM prejavila záujem o účasť na projekte výstavby novej jadrovej elektrárne v Jasovských Bohuniciach. Keďže poznáme prioritu vlády v tejto oblasti energetiky, rada by som sa spýtala, či vláda bude pri svojom rozhodovaní o investorovi zvažovať aj dopad, ktorý sme mali možnosť včera počuť z médií, ponuky na rozpočet slovenských domácností, keďže by sa jednalo pravdepodobne o súvis s navýšením cien elektrickej energie, a či by to bolo v súlade s PVV, ak by ste sa k takémuto niečomu zaviazali, s programovým vyhlásením vlády.“ Pán minister, poprosím vás o odpoveď, ako aj o oznámenie ukončenia odpovede.
Glváč, Martin, podpredseda NR SR (2019-02-08):
Konštatujem, že Národná rada v tajnom hlasovaní zvolila Petra Mestického za člena Správnej rady Tlačovej agentúry Slovenskej republiky v oblasti ekonómie na funkčné obdobie 5 rokov, ktoré začne plynúť od 27. februára 2019. Ďalej vás prosím o oznámenie výsledkov tajného hlasovania o návrhu na voľbu členov Správnej rady Tlačovej agentúry Slovenskej republiky (tlač 1302) v oblasti žurnalistiky .
Malatinský, Tomáš, minister hospodárstva SR (2013-06-19):
Ďakujem pekne. Vážená pani predsedajúca, vážené pani poslankyne, vážení poslanci, vládny návrh zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov predkladám z dôvodu nutnosti reagovať na problémy aplikačnej praxe, ktoré sa týkajú predovšetkým systému výmazu štátnych podnikov z obchodného registra. Vzhľadom na to, že právny poriadok Slovenskej republiky v súčasnosti neobsahuje právnu úpravu riešenia výmazu štátneho podniku z obchodného registra po zrušení, resp. po skončení konkurzného konania z dôvodu nedostatku majetku na účely úhrady výdavkov a odmenu konkurzného správcu, alebo ak návrh na vyhlásenie konkurzu bol zamietnutý pre nedostatok majetku alebo ak bolo konkurzné konanie zastavené pre nedostatok majetku alebo ak bol konkurz zrušený pre nedostatok majetku tak, ako to je ustanovené v Obchodnom zákonníku pre obchodné spoločnosti, súdna prax sa v tejto otázke rozchádza. S cieľom riešiť túto situáciu ministerstvo navrhuje takú právnu úpravu, ktorou sa zrovnoprávni postavenie štátneho podniku pri jeho výmaze z obchodného registra s postavením obchodných spoločností podľa Obchodného zákonníka v tej istej situácii a ktorou sa zosúladí a zjednotí postup súdu pri výmaze štátneho podniku a obchodných spoločností z obchodného registra. Ministerstvo hospodárstva SR nenavrhuje všeobecnú zmenu kompetencií uložených pôvodným zákonom, ale spresňuje postavenie podniku tak, aby mohol zastupovať vlastníka, Slovenskú republiku, pred súdmi a orgánmi verejnej správy v súvislosti s majetkom, s ktorým hospodári. S ohľadom na judikatúru Európskeho súdu pre ľudské práva sa taktiež navrhuje zosúladenie právnej úpravy obsiahnutej v zákone o štátnom podniku so znením Dohovoru o ochrane ľudských práv a základných slobôd za účelom zamedzenia porušovania jeho článku č. 6 ods. 1 tak, aby pohľadávky alebo iné práva, ktoré neboli prihlásené v lehote určenej likvidátorom pri vstupe štátneho podniku do likvidácie, nezanikli. Návrh zákona nezakladá nároky na verejné financie, nebude mať sociálne vplyvy, vplyv na podnikateľské prostredie ani vplyv na informatizáciu spoločnosti alebo životné prostredie. Vážená pani predsedajúca, vážené poslankyne, poslanci, požiadal by som vás o podporu predloženého návrhu zákona.
Blanár, Juraj, podpredseda NR SR (2022-10-05):
Ďakujem, pán spravodajca. Otváram rozpravu v druhom čítaní. Dostal som jednu písomnú prihlášku a tou je pani navrhovateľka Hatráková, ktorej udeľujem slovo a potom dám možnosť prihlásiť sa ústne v rozprave. Nech sa páči, pani poslankyňa.
Jurinová, Erika, podpredsedníčka NR SR (2015-05-28):
Pán poslanec Martinák.
J. Budaj, poslanec: (2002-08-20):
20. august 2002 Dovoľte, aby som vás ešte informoval o rokovaní výboru. Výbor konštatoval, že návrh Rady STV je v súlade s § 11 ods. 1 zákona Národnej rady 254/1991 Zb. o Slovenskej televízii a rovnako aj so štatútom Rady Slovenskej televízie, ktorý schválil predseda Národnej rady 17. novembra 1998 a vyslovil súhlas s návrhom Rady Slovenskej televízie na voľbu pána Mariána Kleisa do funkcie ústredného riaditeľa.
Kalist, Peter, poslanec NR SR (2011-07-06):
Ďakujem pekne. No, pán poslanec Lazár, v koalícii sa o zákonoch diskutuje. Neviem, na čo ste zvyknutý vy, ale u nás sme zvyknutí na diskusiu. A neviem prečo by nám diskusia mala vadiť. Ohľadom návrhu na prepracovanie. No, prepáčte, ale strana SMER tu vytrvale navrhuje všetky zákony vrátiť na dopracovanie. Tak teraz neviem, ktorý myslíte vážne a ktorý je len folklór. Zákon, ako už tu dobre spomenul kolega, je proti veľkým farmaceutickým firmám, to je presné. Svedčí o tom ten otvorený list veľvyslancov. Takže pokiaľ oni hovoria, že sú proti zákonu, tak nechápem, akým spôsobom by to mohlo byť v prospech farmafiriem. Ohľadom školenia lekárov. Nie je to pravda. Ja mám skúšku z farmakológie. Na farmakológii sme sa učili účinné látky. Neučil som sa žiaden názov výrobku. Na Slovensku máme asi dvetisíc lekární, to je zhruba toľko, čo je v Českej republike. Mne sa to zdá strašný nepomer. A dobre ste povedal, niekde bola jedna, teraz sú štyri, a pochybujem, že tie štyri majú nejaký ekonomický problém. Ale k lekárňam naspäť. Najväčšia neexistujúca sieť, lebo neexistuje žiadna sieť na Slovensku, pokiaľ viem, má osemdesiat lekární. Porovnajte si to s tisícštyristo, to je tých 70 % nezávislých lekární a z toho sedemsto je minimálne združených v lekárnickej komore. No čo im bráni sa spojiť a byť 10-, 20-násobne väčší ako najväčšia sieť? Túto silu neprevalcuje nikto, pokiaľ sa chcú spojiť. A presne sa to opýtam s tým vozením detí. No prečo deti nevozíte jednomiestnym Ferrari? Pretože namiesto autobusu, ak treba, alebo mikrobusu, ak je potrebné, tak v súčasnom zdravotníctve sa na Slovensku používa autobus na vozenie jedného človeka a Ferrari 45-krát na vozenie štyridsaťpäť detí. Presne tak. Ďakujem pekne.
P. Hrušovský, podpredseda NR SR: (2002-03-20):
F. Halmeš, poslanec: ... a za pána poslanca Bindera.
Paška, Pavol, predseda NR SR (2013-10-29):
(Hlasovanie.) 133 prítomných, 29 za, 11 proti, 92 sa zdržalo, 1 nehlasoval. Nebudeme pokračovať v rokovaní. Pán poslanec Petro uvedie v druhom čítaní hlasovanie o návrhu poslanca Igora Chomu na vydanie zákona č. 135 o pozemných komunikáciách, tlač 680. [Hlasovanie o návrhu poslanca Národnej rady Slovenskej republiky Igora Chomu na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení niektorých zákonov , tlač 680.]
Laššáková, Jana, podpredsedníčka NR SR (2014-04-02):
Pán poslanec, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Mihálovi. Nech sa páči, pán poslanec.
Drobný, Stanislav, poslanec NR SR (2018-05-29):
Ďakujem za slovo. Marian, súhlasím s tebou, že odloženie hlasovania bolo účelové, a mňa osobne to ani neprekvapuje. Mne táto skutočnosť bola už jasná, keď sa odhlasovalo preloženie nášho návrhu novely zákona o umelom ukončení tehotenstva na koniec schôdze ako posledný bod programu. To niečo naznačovalo. Jednoznačne nám to chceli znechutiť, ale moc sa im to nepodarilo. Týmto spôsobom sa snažia umlčať hlas svojho svedomia, ale pred vlastným svedomím neutečú a hlasovanie môžu odkladať, koľko chcú. Ďakujem.
Dostál, Ondrej, poslanec NR SR (2024-01-12):
Vážené kolegyne, vážení kolegovia, vystupujem ako poslanec z klubu SaS, hoci som z OKS, to sú také paradoxy. Kým začnem, tak by som, tak by som ešte teda rád povedal niečo na margo faktických poznámok. Tie faktické poznámky majú reagovať na predrečníka, ale nijako z rokovacieho poriadku nevyplýva, že keď poslanec reaguje faktickou poznámkou na predrečníka, že sa nemôže obrátiť na niekoho ďalšieho, napríklad na predsedu HLAS-u ako prezidentského kandidáta alebo trebá.. (Prerušenie vystúpenia predsedajúcim.)
Glváč, Martin, podpredseda NR SR (2017-04-07):
(Povedané súbežne s rečníčkou.) Ja vás poprosím, je devätnásť, je devätnásť hodín...
Pellegrini, Peter, podpredseda NR SR (2020-09-02):
Pán poslanec Fico.
Hrnčiar, Andrej, podpredseda NR SR (2016-09-21):
Ďakujem. Dávam slovo poslancovi, ktorého určil navrhnutý gestorský ústavnoprávny výbor, poslancovi Ondrejovi Dostálovi. Idete vy spravodajcovať? Mám tu napísané Ondrejovi Dostálovi. Takže pán poslanec Sopko.
Jurinová, Erika, podpredsedníčka NR SR (2012-10-19):
Ďakujem pekne, pán minister. Prosím spoločného spravodajcu z výboru pre pôdohospodárstvo a životné prostredie poslanca Tibora Lebockého, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Baránik, Alojz, poslanec NR SR (2020-06-04):
Strach, strašný strach! O tomto to celé je. Či to bude Lipšic, alebo niekto iný, ide vám o krk. Celé toto vystúpenie bolo len o tom. Ste ochotní dokonca s nami aj vyjednávať, len aby ste nejako dosiahli to, že to bude zase taký nejaký spolužiak alebo nejaký Trnka, o tomto to celé je. Strašný strach. Jediný, kto má námietky proti tomu, aby sa okruh možných uchádzačov rozšíril, sú prokurátori, to sú tí, ktorí vám doteraz zabezpečovali, že tu 12 rokov rabujete túto krajinu, alebo vy, to sú jediní, ktorí majú s tým problém. A potom sú to takí, ktorým sa zdá, že by sa to dalo nejako urobiť aj s tými prokurátormi, možnože poznajú nejakých, ktorí sú slušní. Ja, my všetci poznáme slušných prokurátorov, ale to neznamená, že by nemali byť pod tlakom konkurencie, aby naozaj z nich vzišiel ten najlepší možný kandidát. Žiadne kšefty, proste ten najlepší a toho sa práve vy bojíte, strašný strach.
Bugár, Béla, podpredseda NR SR (2011-11-29):
Pani poslankyňa, môžete reagovať len na vystupujúcu poslankyňu.
Hrušovský, Pavol, podpredseda NR SR (2010-08-06):
Pán poslanec Fronc.
Gröhling, Branislav, minister školstva, vedy, výskumu a športu SR (2020-11-24):
Vážený pán predsedajúci, milé pani poslankyne, páni poslanci, predkladám návrh zákona o teste proporcionality v oblasti regulácie povolaní. Tento zákon o teste proporcionality v oblasti regulácií povolaní transponuje ďalšiu smernicu Európskeho parlamentu v rámci roku 2018 o teste proporcionality pred prijatím novej regulácie povolaní. Môžem povedať, že opäť bol daný aj v rámci tohto opatrenia infringement, ktorý prišiel už v októbri, aby sme zaviedli a aplikovali aj tieto úpravy. Teda cieľom návrhu zákona je zabezpečiť proporcionalitu, teda primeranosť, pri zavádzaní nových podmienok týkajúcich sa prístupu k regulovaným povolaniam alebo ktoré obmedzujú vykonávanie regulovaných povolaní. Ide pritom o úpravu zavádzanú v právnych predpisoch, ako aj vo vnútorných predpisoch jednotlivých profesných organizácií, ktoré sú stanovené. Návrhom zákona sa zo smernice preberajú ešte kritériá, podľa ktorých sa majú posudzovať budúce nové regulácie jednotlivých povolaní, odborných činností, ako aj pripravované zmeny v rozsahu a aj v obsahu regulácie doteraz už regulovaných jednotlivých povolaní. Napokon vzhľadom na to, že zákon nebol transponovaný do právneho poriadku Slovenskej republiky v tej danej lehote, ktorá bola stanovená, je, tak ako som už spomínal, od októbra daný infringement pre Slovenskú republiku, takže si myslím, že je najvyšší čas, aby sme si splnili tieto záväzky. Ďakujem.
Paška, Pavol, predseda NR SR (2013-11-29):
(Hlasovanie.) 135 prítomných, 44 za, 74 proti, 16 sa zdržali, 1 nehlasoval. Návrh sme neschválili.
Hrnčiar, Andrej, podpredseda NR SR (2017-06-15):
Alojz Baránik.
Grendel, Gábor, podpredseda NR SR (2022-11-11):
S reakciou na faktické poznámky pán poslanec Kamenický.
Hrnčiar, Andrej, podpredseda NR SR (2017-10-11):
Ďakujem. Chce sa vyjadriť spravodajca? Nie je tomu tak. Prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady Slovenskej republiky s Aktmi Svetovej poštovej únie – Deviatym dodatkovým protokolom Ústavy Svetovej poštovej únie, Prvým dodatkovým protokolom Generálneho poriadku Svetovej poštovej únie, Svetovým poštovým dohovorom a Dohodou o poštových platobných službách, prijatých na 26. svetovom poštovom kongrese (Istanbul 19. 9. až 7. 10. 2016) . Návrh vlády má tlač 695. Spoločná správa výborov má tlač 695a. Návrh vlády odôvodní minister dopravy a výstavby Árpád Érsek. Prosím vás, pán minister, ujmite sa slova.
Kremský, Peter, poslanec NR SR (2023-02-16):
Jasné. Ja si dovolím len prečítať pozmeňujúci návrh, ktorý sa týka len posunutia účinnosti, keďže došlo k časovému posunu. Pozmeňujúci návrh poslanca Petra Kremského k návrhu zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, o zmene a doplnení niektorých zákonov, vrátený prezidentkou Slovenskej republiky na opätovné prerokovanie (tlač 1346): V čl. 5 sa slová „1. februára 2023“ nahrádzajú slovami „1. apríla 2023“. V tejto súvislosti sa v čl. I bode 29 v § 65h v nadpise, v čl. II v bode 3 v § 142j v nadpise, v čl. 3 v bode 2 v § 40i v nadpise slová „1. februára 2023“ nahrádzajú slovami „1. apríla 2023“ a v čl. I v bode 29 v § 65h v čl. II v bode 3 v § 142j a v čl. III v bode 2 v § 40i sa slová „31. januára 2023“ nahrádzajú slovami „31. marca 2023“.
Ľ. Petrák, poslanec: (2009-02-03):
Druhú poznámku, spomínali ste, že Strana maďarskej koalície prichádza s vlastnými návrhmi. Ja to beriem, iste máte svoje návrhy, len nechápem, prečo sa drvivá časť vášho vystúpenia niesla podľa komunikačného manuálu SDKÚ a oháňate sa znižovaním daní a odvodov? Ako ja si osobne myslím, že ak chcete prezentovať svoje návrhy, skúste prezentovať svoje návrhy a nepreberať mechanicky tézy, ktoré ste používali pred štyrmi, piatimi rokmi a na ktorých dogmaticky stále trváte. Ak by sme hovorili o tom, že či tieto kroky môžu niečo ovplyvniť, povedzme v Nemecku, kde 60 %, viac ako 60 % HDP tvoria malé a stredné podniky, tak sa môžeme o tejto téze baviť. Ale v prostredí Slovenskej republiky, kde viac ako 80 % HDP tvorí pár desiatok podnikov, veľkých podnikov, treba hľadať asi trošku iné, iné opatrenia, ako navrhujete vy. Ďakujem pekne.
Ďuriš Nicholsonová, Lucia, podpredsedníčka NR SR (2018-02-02):
S reakciou na faktické poznámky pán poslanec Krajčí.
Jakab, Elemér, poslanec NR SR (2018-02-01):
Pán predsedajúci, prosím, dajte hlasovať o pozmeňujúcom návrhu pána poslanca Gábora Grendela. Vzhľadom na to, že pozostáva zo 16 bodov, dajte, prosím, o nich hlasovať jednotlivo, tak ako ich budem za sebou čítať, ako žiadal pán poslanec. Pán predseda, dajte, prosím, hlasovať o bodoch 1 a 7. (Reakcia z pléna.)
Matovič, Igor, poslanec NR SR (2013-05-30):
Laco, ja viem. Môžem to prezentovať. Ja som povedal naschvál, použil som príklad toho Buba, ale hovoril som to práve v súvislosti s tým, aký návrh zákona ste vlastne presadili v predošlej koaličnej vláde a chceli ste ma prinútiť, aby som vám za to hlasoval. A nedokázal som. Naozaj som nedokázal. Lebo to bolo práve také, že to zakrývanie si očí. Zakryť si takto oči a tváriť sa ako malé decko, že Bubo neexistuje. Môžeme hovoriť teda, že Viktor Orbán Bubo alebo nie Bubo. Ale jednoducho jeho krok, ktorý zvolil pred tromi rokmi, a jeho prístup k okolitým krajinám bol veľmi agresívny, útočný a dnes vieme, jednoducho tie okolité krajiny okrem nás majú problém. Zrazu zistili, že tvárili sa, že Bubo neexistuje, a zrazu majú na svojom území niekoľko desiatok tisíc ľudí s maďarským občianstvom, ktorí budú voliť parlament susednej krajiny. Toto je choré. Ja nemám absolútne nič proti tomu, nech ktokoľvek má koľkokoľvek občianstiev, ak preukáže nejakú reálnu väzbu. Nech má občianstvo Madagaskaru, keď má odtiaľ babičku, nech má občianstvo Srí Lanky, keď tam podniká. Nech má občianstvo Spojených štátov amerických, keď je tam zamestnaný, a nech má občianstvo Mongolska, ak tam má nejakú inú, naozaj reálnu väzbu. Ja neviem čo, športuje tam alebo vykonáva charitatívnu činnosť. Bez problémov. Nech má päť, šesť občianstiev. Ale nemal by žiaden suverénny štát tolerovať nepriateľský krok vyslovene susedného nejakého štátu, ktorý vzhľadom na to, že nie je spokojný možno s určením nejakých hraníc, tak nejakým spôsobom si nájde cestičku na to, aby nie zobral územie, ale zobral si občanov. Privlastňoval si občanov vedľajšej suverénnej krajiny. Toto by sme tolerovali, ak by sme išli cestou, akú ste navrhovali vy pred dvomi rokmi, kde by sme sa tvárili, že vlastne občianstvo rozdané Viktorom Orbánom v Slovenskej republike neplatí. To je naozaj zbabelý postup a touto cestou by sme nemali ísť.
Šedivcová, Viera, poslankyňa NR SR (2015-09-18):
Vážený pán kolega, ja naozaj od kresťanského politika očakávam inú rétoriku pri akejkoľvek dotácii, pri akejkoľvek dávke, ktorá smeruje k dôchodcom, k rodinám s deťmi. A to vaše vystúpenie považujem za čistý politický marketing z vašej strany. Je to demagogické vytŕhanie z kontextu, pretože vláda naozaj sa venuje aj mladým rodinám, o čom svedčia aj zákony, ktoré idú. Napríklad včera sme zvýšili príspevok na starostlivosť o dieťa. Určite aj v treťom sociálnom balíčku budú nejaké opatrenia, ktoré budú smerovať k rodinám s malými deťmi. Dovolím si povedať, že chápem rodiny, chápem matky, ktoré sú na materskej dovolenke, starajú sa o deti a tých peňazí nemajú veľa. Na druhej strane vždycky je tam možno alebo teda vo veľkej miere je tam aj otec, ktorý môže pracovať, ktorý pracuje. Samozrejme, sú aj osamelé matky, ktoré nemajú takúto možnosť, ale tí dôchodcovia niektorí sú vo vysokom veku, sú chorí, už nemôžu pracovať a nemôžu si prilepšiť k dôchodku, takže prečo by sme im nedopriali aspoň na Vianoce nejakú dávku, aby sme im trošku uľahčili situáciu. Takže ja považujem vaše vystúpenie za tvrdý politický marketing.
Laurenčík, Milan, podpredseda NR SR (2022-02-11):
Pani poslankyňa Petra Hajšelová, nech sa páči.
Brocka, Július, poslanec NR SR (2012-12-06):
Pán kolega Jasaň, nie všetci poslanci majú ten istý podklad alebo taký podklad ako vy. My zo sociálneho výboru sme sa zaoberali osobitne kapitolou ministra Richtera. A naozaj v rozpočte sociálnych vecí na strane 3, je to textová časť k rozpočtu, je informácia alebo údaj o tom, že na dávky v hmotnej núdzi na budúci rok bude o 2,09 mil. eur menej, to znamená o 0,9 % ako tento rok. Pán kolega Jasaň, ja neprekrúcam, ja som použil údaj z materiálu ministra Richtera. A z toho usudzujem alebo položil som otázku: Myslíte si, že na budúci rok bude menej ľudí nezamestnaných, menej ľudí odkázaných na dávky v hmotnej núdzi? A preto hovorím, že je nereálny. On samozrejme je nereálny aj z toho prvého hlavného dôvodu, že rezervu, ktorú ste vytvorili, vlastne nemáte. Ale to, že je sociálne nespravodlivý, tak argumentujem už niekoľko dní. A na toto ste nikto nereagovali od vás. To, že sú tam podmienky, na základe ktorých ten zamestnaný manžel túto úľavu môže mať, tak to povedie k tomu, že nezamestnanosť na Slovensku bude vyššia, lebo naozaj, predsa ak tí manželia nevyužijú túto možnosť, že manželka zostane doma pri deťoch, no tak budú mať o 60 eur menej. A keď nebudú chcieť mať menej, tak pôjde na úrad práce. A keď bude na úrade práce, bude nezamestnaná. Bude v evidencii úradu práce ako uchádzač o zamestnanie. To znamená, že nezamestnanosť bude vyššia. A vy peniaze na vyššiu nezamestnanosť v rozpočte nemáte.
Klus, Martin, podpredseda NR SR (2019-10-17):
Ďakujem, pán minister. Máme ešte dve minúty do konca, takže otázka č. 17, Veronika Remišová. Nie je v sále, prepadáva poradie. Takže otázka č. 18, Ondrej Dostál, generálny prokurátor Slovenskej republiky Jaromír Čižnár: „Podľa Kočnerovej Threemy boli špeciálny prokurátor Kováčik a Kočnerova spojka Bödör v pravidelnom kontakte. Nie sú zverejnené prepisy údajnej komunikácie medzi nimi dostatočným dôvodom na to, aby ste voči špeciálnemu prokurátorovi Kováčikovi iniciovali disciplinárne konanie?“ (Reakcie z pléna.) Zastúpenie tu nemáme napísané v jeho prípade. Dobre, každopádne čas beží. V tejto chvíli vám evidentne nemá kto odpovedať, pán poslanec. (Pracovníčka organizačného odboru priniesla predsedajúcemu písomný podklad.) Takže, pán, pán poslanec, máme tu odkaz od pána generálneho prokurátora Jaromíra Čižnára, ktorý sa ospravedlnil z hodiny otázok z dôvodu práceneschopnosti, že na vašu otázku zašle vám konkrétne priamo odpoveď. Takže máme poslednú minútu aj 12 sekúnd a môžme to skúsiť stihnúť. Otázka na pána ministra zahraničných vecí, zhodou okolností, odo mňa: „Vážený pán minister, podľa medializovaných informácií sa Slovensko nateraz neplánuje pripojiť k Európskej intervenčnej iniciatíve. Rád by som sa opýtal, aký má ministerstvo všeobecne postoj k tejto iniciatíve a či existuje plán perspektívne sa v budúcnosti pripojiť medzi 12 členských krajín.“
Bugár, Béla, podpredseda NR SR (2017-02-09):
Ďalej bude interpelovať pán poslanec Mizík. Nech sa páči.
Fico, Robert, poslanec NR SR (2012-04-04):
Sľubujem. (Potlesk.)
Grendel, Gábor, podpredseda NR SR (2022-03-22):
Ďakujeme, pán minister. Dávam teraz slovo spoločnému spravodajcovi z výboru pre obranu a bezpečnosť predsedovi tohto výboru poslancovi Jurajovi Krúpovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Hrušovský, Pavol, podpredseda NR SR (2011-05-18):
Takže už nejaké skúsenosti s rokovaním a vedením Národnej rady mám. A vôbec teraz a zámerne som sa nevrátil k problému, či je, alebo nie je v súlade prerokovávanie tohto návrhu zákona. Ale, pán poslanec, vy ma nebudete ako oslovovať a osočovať a podozrievať z toho, že vediem Národnú radu v rozpore s rokovacím poriadkom. Ešte musíte dlho študovať rokovací poriadok a získavať politické skúsenosti, aby ste mohli takto niekoho obviňovať z takéhoto niečoho.
Sulík, Richard, predseda NR SR (2011-03-30):
Pán poslanec Bublavý.
Bugár, Béla, podpredseda NR SR (2018-06-19):
Nech sa páči, prezentujme sa a hlasujeme. (Hlasovanie.) Prítomných 143 poslancov, za návrh hlasovalo všetkých 143. Návrh sme schválili. Teraz prosím pána poslanca Hrnka, aby uviedol hlasovanie o návrhu uznesenia k návrhu na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva (tlač 999).
Bugár, Béla, podpredseda NR SR (2019-10-15):
Nech sa páči, prezentujme sa a hlasujme. (Hlasovanie.) Prítomných 135, za 83, proti 12, zdržalo sa 40 poslancov. Konštatujem, že návrh sme schválili. Teraz prosím pána poslanca Bublavého, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 10/1996 Z. z. o kontrole v štátnej správe (tlač 1616). (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov , tlač 1616.)
Vašečka, Richard, poslanec NR SR (2019-09-25):
Ďakujem za slovo. Chcem povedať, že vítam tento návrh aj ten ďalší, ktorý bol spomenutý, a, samozrejme, ich podporím. A k jednej veci by som sa vyjadril. Naozaj nevieme preskočiť späť tých 62 rokov a vrátiť sa k úplnému zákazu potratov, čo bolo teda v priebehu celých dejín samozrejmé, pretože dieťa, ktoré sa počalo, tak sa pokladalo naozaj za prínos a požehnanie, a tak to je aj dodnes, len sa menia možno priority, okolnosti a tak ďalej, veď to vieme. A práve preto napríklad aj môj návrh zákona hovorí o tom, že dobre, tak nechajme tam nejaké výnimky, nechoďme do 100 % riešenia, nejaké výnimky v tých naozaj náročných situáciách, pri ktorých síce ja osobne si myslím, že tiež je lepšie ich riešiť inak, ale v tomto rešpektujem, že pod tým tlakom, ktorý si možno ani neviem predstaviť, sa naozaj tie ženy rozhodujú veľmi náročne, a tam im teda pomáhajme takýmto spôsobom. Napríklad aby mohol byť nielen utajený pôrod, ale aj utajené tehotenstvo a dieťa by nemuselo zomrieť, ale mohlo byť dané na adopciu, na ktorú čaká množstvo rodičov, a potešili by sa tomu daru bábätka, ale skúsme urobiť kroky smerom k tomu, aby sa tie veci postupne menili. Keď teda nie 100 %, tak 80 %, a keď nie 80, tak aspoň 20 %, vždy sa to dá zlepšiť. A v každom prípade, ak to nevieme vôbec takto posunúť, tak vás prosím, aby ste podporili tento návrh z OĽANO alebo aj ten ďalší, ktoré, ktoré určite pomáhajú a s ktorým by určite nemali mať problém ani liberáli. Naozaj urobme pre tie tehotné matky, pre tie ženy, čo môžme, a toto môžme urobiť a páči sa mi to, že v mojej mysli to tak je, že tehotná matka je kráľovná, a treba, aby to tak spoločnosť ocenila. Ďakujem.
Krúpa, Juraj, poslanec NR SR (2024-01-18):
Ďakujem veľmi pekne, kolegovia, za vaše poznámky, faktické poznámky. V rýchlosti na pána Dostála, ktorý ma upozornil, že bude ešte jedna ústna a jedna písomná. Do písomnej som už prihlásený, do ústnej sa určite ešte prihlásim, čiže máme o čom diskutovať. Keďže sa bavíme o tej diskusii alebo o tej odbornej diskusii, uvedomili ste a všimli ste si, kolegyne a kolegovia, že tu akože prebieha nejaká odborná diskusia, ale bez toho, o Úrade špeciálnej prokuratúry, bez toho, aby sa Úrad špeciálnej prokuratúry do toho zapájal? Jednoducho obchádzajú ich a diskutujú o nich. Takže toto je pre nich odborná diskusia. Ale to viete, to je tak, keď cieľ určuje alebo cieľ proste je prepodriadený alebo podriadený prostriedkom, ktorými to chcú dosiahnuť. To je niečo také, ako keď teraz zakladajú tú komisiu na preskúmanie covidu, keď už vieme dopredu výsledky tejto vyšetrovacej komisie, ale ešte len ju zakladajú, tak to isté sa vlastne týka aj tohto. Samozrejme, treba to vnímať aj v tom duchu, že celé to, o čo tu ide a čo tu prebieha, je v podstate boj proti tzv. pravidlám právneho štátu. Pretože niektorí títo ľudia, ktorí proti nemu bojujú, ho vlastne vnímajú ako útlak. To že útlak pravidiel právneho štátu, ktorý im nenechal robiť veci, ktoré, na základe ktorých porušovali tieto zákony, a teda porušovali právny štát, tak ho treba zmeniť tak, aby tu už nebolo porušovanie právnych pravidiel a právneho štátu. To, že potom na to reaguje Európska komisia alebo Európsky parlament, tak to už sú rozhorčení, lebo to už je zasahovanie do vnútorných záležitostí alebo vnútroštátnych záležitostí, zabúdajúc na to, že Fico chodí vyplakávať do Bruselu, že prečo nejdú vyšetrovať Slovenskú republiku, keď tu bola iná, predošlá vláda. Čiže každá minca má dve strany, ako som spomenul, ako to aj zopakovali niektorí po mne a ja som presvedčený, že toto sa im vypomstí a vypomstí sa im to na vlastných voličoch, ktorí pochopia, keď toto prejde, aké škody im to bude páchať, že sa im to vypomstí.
Malatinec, Roman, poslanec NR SR (2024-04-30):
Ďakujem pekne. No ja som užasnutý z vás, kolegovia, a som rád, že som ostal tu, lebo stojí to za to počúvať, akurát neviem, že aký názor budú mať na to ľudia, keď to budú počúvať, tieto vaše argumenty. Ja sa vrátim pár rokov dozadu, keď som uverejnil, keď sme bojovali s pánom Budajom, keď videli vlka pred nemocnicou v Brezne. A vtedy ma označilo ministerstvo životného prostredia za hoaxera. Ráno o piatej pred nemocnicou v Brezne bol vlk, hej? To sa stáva na Horehroní pomerne často, takže tie problémové vlky máme u nás na Podpoľaní, dobre to povedal pán Hlina, áno, na Ponikách je s tým problém a takisto počas, keď sa pasú, nie keď sú teda v košiaroch, ale sú napádané vlkmi ovce. Takisto čo sa týka vlkov, tak spôsobujú škodu na, u nás na Poľane obrovské škody na jeleňoch, hej, to sú kapitálové kusy, ktoré, a môžem povedať, že Poľana má cenu Edmonda Blanca za najlepšie hospodáriaci revír, starostlivosť o zver a toto sa vám tam deje. Takže ono aj štát prichádza o financie a súhlasím a som rád, že som tu pri ministrovi teraz, remízky treba riešiť. To je vážny problém vidieka, pretože ten medveď cez koridory, cez jarky, cez kadejaké vrbiny, ja si pamätám, naši starí rodičia, ja som to povedal v mojej rozprave, že my sme stratili zdravý sedliacky rozum obhospodarovať krajinu. Keď ti narastie vŕba na medzi, tak ju ideš vyťať hneď a my sme nechali zarásť celú krajinu, máme kopce, ktoré sú úplne húštinou, a to je priestor pre medveďa. A to musíme proste vyčistiť, to je v poriadku. Ja si myslím, že to je správna vec, pretože eliminujeme mu ten priestor okolo dedín.
Kollár, Boris, predseda NR SR (2022-04-28):
S ďalšou faktickou pán poslanec Vážny.
Bugár, Béla, podpredseda NR SR (2010-10-22):
Ďakujem. Pán poslanec Beblavý, máte slovo.
Figeľ, Ján, podpredseda NR SR (2014-10-17):
Nech sa páči, na vystúpenie pána kolegu Kaníka sú tri faktické. (Reakcia z pléna.) Beriem do úvahy, pán Číž. Pán kolega Huba, pani Mezenská a pán Číž. Nech sa páči.
Danko, Andrej, podpredseda NR SR (2024-04-30):
Pán poslanec Gašpar.
Hrnčiar, Andrej, podpredseda NR SR (2016-06-07):
Pán poslanec Viskupič.
Laššáková, Jana, podpredsedníčka NR SR (2015-12-15):
Vyhlasujem všeobecnú rozpravu za skončenú. Navrhovateľ chce zaujať stanovisko? Nech sa páči, máte slovo.
Baránik, Alojz, poslanec NR SR (2016-09-21):
Ďakujem, pán predsedajúci. V rozprave k tomuto návrhu vystúpili traja poslanci a nepodali žiaden návrh, preto prosím, aby ste dali hlasovať o tom, že Národná rada prerokuje návrh v druhom čítaní.
Laurenčík, Milan, podpredseda NR SR (2021-06-25):
Ďalším rečníkom prihláseným do rozpravy je pán poslanec Tomáš Taraba. Dávam mu slovo. Nech sa páči.
Bugár, Béla, podpredseda NR SR (2011-11-30):
Ďakujem. Otváram rozpravu o tomto bode programu a pýtam sa, či sa hlási niekto do rozpravy ústne. Dvaja páni poslanci. Končím možnosť sa prihlásiť ústne do rozpravy. Pán poslanec Pellegrini, nech sa páči, máte znovu slovo.
E. Kukan, minister zahraničných vecí SR: (2004-11-30):
Pristupujeme k tejto otázke aj z našej strany s maximálnou vážnosťou. Európska rada totiž v tejto otázke rozhoduje jednomyseľne. Každý z členských štátov bude mať v rukách jeden hlas, to znamená hlas kladný, ale aj hlas záporný. To znamená, každý členský štát alebo individuálne členské štáty môžu vetovať prijatie rozhodnutia... (Ruch v sále.)
Číž, Miroslav, poslanec NR SR (2014-06-03):
Ďakujem pekne. Áno, Darinka Gabániová, no chcel som hlavne v tom vystúpení zdôrazniť, že hodnoty by nemali byť iba obyčajnou slúžkou účelu, a to som chcel aj vám povedať, pán Lipšic, keď som niečo hovoril. Viete, ja o vašom štýle politiky – a nechcem, musím byť osobný – mám veľmi zlý názor, ale napriek tomu by ma nenapadlo, aby som o vás hovoril ako o notorickom klamárovi. Nech sa páči, pokračujte ďalej, ale pána Harabina vám robiť nebudem, teda budem sa snažiť v budúcnosti, keď budem hovoriť o vás, vám presne vymenujem funkcie, za čo ste zodpovedný, len zatiaľ si to ešte nezaslúžite, pán poslanec, môžem to urobiť niekde vonku. No, vážené kolegyne, kolegovia, inak veľmi pekne ďakujem za faktické poznámky.
Šebej, František, poslanec NR SR (2012-06-27):
Ďakujem. Kolegovia zo zahraničného výboru, výbor pre teda zahraničné záležitosti bude zasadať o 19.00 hodine hneď po skončení rokovania pléna v miestnosti č. 183 tu na prvom poschodí.
Obrimčáková, Bibiána, poslankyňa NR SR (2010-10-15):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, pán minister, v rozprave vystúpilo päť poslancov a diskusia ma naozaj ubezpečila o tom, že v minulosti toľko kritizovaný školský zákon a obsahová reforma, čo ste nakoniec deklarovali aj pri obhajobe vášho programového vyhlásenia, bola dobre pripravená, pretože táto novela neprináša nič prevratné a systémové, skôr, naopak, prinesie viac problémov pre riaditeľov, zriaďovateľov škôl a obmedzí základné práva detí. Inšpiroval ma pán poslanec Poliačik, keď hovoril o svojich snoch, súčasťou môjho sna je mať na Slovensku kvalitný výchovno-vzdelávací proces, ktorý budú zabezpečovať kvalifikovaní pedagogicky, odborne a ľudsky zdatní pedagógovia, pri ktorých žiaci nebudú mať pocit demotivácie a obmedzenia možnosti slobodnej voľby pri výbere predmetov, ktorí sa v budúcnosti adekvátne a podľa svojich predstáv uplatnia na trhu práce. Myslím si, že z našej dielne sme tieto zákony takto nastavili, obávam sa, že tu sa dočkáme opäť 20 novelizácií zákona, tak ako to bolo pri zákone č. 29/1984. Ďakujem. (Potlesk.)
M. Číž, podpredseda NR SR: (2008-02-07):
(Prestávka.) (Po prestávke.)
Figeľ, Ján, podpredseda NR SR (2014-10-21):
Na vystúpenie pána poslanca Viskupiča sú tri faktické poznámky. Nech sa páči, Dušan Jarjabek s prvou.